Cahangir Bağırov

Cahangir Bağırov və ya Vladimir Bağırov () — SSRİ təyyarəçisi, "Lenin" ordeni laureatı.

 Həyatı 
Mircəfər Bağırovun böyük oğlu Cahangir, atasının Həştərxanda işlədiyi dövrdə ailə qurduğu zadəgan mənşəli Mariya ilə nikahından 6 oktyabr 1919-cu ildə anadan olmuşdur. 1926-cı ildə anası vəfat etmişdir.

Cahangir 1938-ci ildə Bakı aeroklubundan məzun olub. Eysk hərbi-dəniz məktəbində və Taşkənt hərbi məktəbində oxuyub. İkinci dünya müharibəsində Hərbi Hava Qüvvələrində leytenant rütbəsində qırıcı təyyarəçi olaraq iştirak edib. Moskva ətrafı döyüşlərdə iştirak edib. 1942-ci ildə Serpuxov ətrafındakı döyüşdə yaralanıb. 1 il sonra yaralı halda tərxis olunub. Cahangir müharibəyə yararsız olmasına baxmayaraq, yenidən müharibəyə gedib. 40-cı qırıcı hava qüvvələri qvardiyasında (2-ci Hava Qüvvələri Ordusu, 8-ci qırıcı hava diviziyası, Voronej cəbhəsi) döyüşüb.

5 iyun 1943-cü ildə Obayan aerodromu yaxınlığında qeyri-bərabər döyüşdə 7–8 alman təyyarəsini vurub, sonda yanacağı qurtardığı üçün tarana gedib və təyyarəsini alman təyyarəsinə çırpıb. Cahangirə vəfatından sonra "Lenin" ordeni veriblər. Şəhidin cənazəsi Həzi Aslanovun köməkliyi ilə Bakıya gətirilərək Yasamal qəbiristanlığında dəfn edilib. Kalininlə mübahisə edən atası Mircəfər Bağırov oğlunun Sovet İttifaqı Qəhrəmanı olmamasının tərəfdarı olub. Hazırda Cahangirin qəbri anası Mariya xanımın qəbrinin yanındadır.

SSRİ Ali Sovetinin 11 iyun 1943-cü il tarixli əmri ilə "Lenin" ordeni ilə təltif olunmuşdur.

 İstinadlar 

 Mənbə 
 Məmmədtağı Bağırov: "1937-ci ildə Mircəfər Bağırovun özünü də həbs ediblər" 


 Xarici keçidlər 
 Багиров Владимир Джафарович

 Həmçinin bax 
 Mircəfər Bağırov
Kateqoriya:Mircəfər Bağırov
Kateqoriya:SSRİ pilotları
Kateqoriya:İkinci Dünya müharibəsi iştirakçıları
Kateqoriya:İkinci Dünya müharibəsində SSRİ pilotları
Kateqoriya:Böyük Vətən müharibəsində həlak olanlar